РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/262-14

9. септембар 2014. године

Б е о г р а д

З А П И С Н И К

32. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО НАРОДНЕ СКУПШТИНЕ, ОДРЖАНЕ 9. СЕПТЕМБРА 2014. ГОДИНЕ

Седница је почела у 15,00 часова.

Седницом је председавао др Александар Мартиновић, председник Одбора.

Седници су присуствовали чланови Одбора: Драган Николић, Јасмина Обрадовић, заменик члана одбора Биљане Пантић Пиље, Војислав Вујић, заменик члана Одбора Петара Петровића, Мирко Чикириз, Тања Томашевић Дамњановић, Ласло Варга, заменик члана Одбора Балинта Пастора, проф. др Јанко Веселиновић, Жарко Мићин,Светислав Вукмирица и Неђо Јовановић.

Седници нису присуствовали: Верољуб Арсић, Катарина Ракић, Жарко Обрадовић, Александар Јаблановић, Весна Мартиновић и Весна Бесаровић, као ни њихови заменици.

На предлог председника Одбора, једногласно је усвојен следећи

Д н е в н и р е д :

1. Разматрање амандмана на Предлог закона о изменама и допунама Закона о државним службеницима;

2. Разматрање амандмана на Предлог закона о изменама и допунама Закона о државној управи.

Прва тачка дневног реда. Разматрање амандмана на Предлог закона о измеанама и допунама Закона о државним службеницима.

Одбор је у складу са чланом 164. Пословника Народне скупштине размотрио амандмане на Предлог закона о изменама и допунама Закона о државним службеницима, и сматра да су у складу са Уставом и правним системом Републике Србије амандмани:

- на члан 19. који је поднео Одбор за правосуђе, државну управу и локалну самоуправу;

- на члан 20. који је поднео Одбор за правосуђе, државну управу и локалну самоуправу.

Одбор је одлуку донео већином гласова.

За известиоца Одбора на седници Народне скупштине одређен је председник Одбора.

Друга тачка дневног реда. Разматрање амандмана на Предлог закона о изменама и допунама Закона о државној управи.

Одбор је у складу са чланом 164. Пословника Народне скупштине размотрио амандман на члан 2. Предлога закона о изменама и допунама Закона о државној управи, који је поднео Одбор за правосуђе, државну управу и локалну самоуправу и сматра да је амандман у складу са Уставом и правним системом Републике Србије.

Одбор је одлуку донео већином гласова.

За известиоца Одбора на седници Народне скупштине одређен је председник Одбора.

Седница је завршена у 15,15 часова.

Саставни део овог записника чине стенографске белешке.

СЕКРЕТАР ПРЕДСЕДНИК

др Радоје Церовић др Александар Мартиновић